Diari Oficial de la Generalitat Valenciana


Sumari del DOGV 6442, del 20-01-2011 (2010/13644)

Notificació de la sentència dictada en el judici verbal de desnonament per falta de pagament número 1922/2009.
--------------------------------------------------------------------------------------------------------------

### Dades del document

Número de DOGV
:   6442

Data del DOGV
:   20-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13869


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal de desnonament per falta de pagament número 1922/2009. [2010/13029]  
Verbal desnonament falta pagament 001922/8216-WA  
Demandant: Simonetta Frabetti Varini i Carlo Frabeti.  
Procurador: Antonio Lloret Espí.  
Demandat: Tudor Zonte.  
Procurador: -  
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions a què es fa referència, a instàncies del procurador Antonio Lloret Espí, en nom i representació de Simonetta Frabetti Varini i Carlo Frabeti, contra Tudor Zonte, s'ha dictat la sentència que té l'encapçalament i la part dispositiva que, literalment, són com segueix:  
«Sentència número 000319/2010  
Benidorm, 4 d'octubre de 2010  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 1922/4544-NZ, en les quals han sigut part demandant Simonetta Frabetti Varini i Carlo Frabetti, que compareixen representats pel procurador el senyor Lloret Espí, i assistits pel lletrat el senyor Martorell Briz; i com a part demandada Tudor Zonte, declarat en situació de rebel·lia processal, pel fet de no haver comparegut de forma legal, malgrat estar citat de forma deguda; en nom del rei es dicta aquesta resolució, amb fonament en els següents:  
Dispositiva  
Primer. Estime de forma íntegra la demanda interposada pel procurador el senyor Lloret Espí, en nom i representació de Simonetta Frabetti Varini i Carlo Frabetti, declare que pertoca el desnonament per precari de l'immoble propietat dels actors, siti a Albir Platja de l'Alfàs del Pi, avinguda d'Óscar Esplá, 6, apartament 1r, F, ocupat en precari pel demandat, Tudor Zonte.  
Segon. D'acord amb el pronunciament anterior, ordene al demandat el desallotjament immediat d'aquest immoble, i l'ha de deixar vacu, expedit i a la lliure disposició de l'actora. Determine, si el demandat no procedeix voluntàriament al lliurament de la possessió de l'immoble, que es procedisca al llançament directe del demandat.  
Tercer. Les costes s'imposen al demandat Tudor Zonte.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts en el termini dels cinc dies següents al de la seua data, i feu-los saber que aquesta no és ferma i que s'hi pot interposar un recurs d'apel·lació per a davant l'Audiència Provincial d'Alacant; en aquest cas hauran de presentar un escrit de preparació del recurs en aquest Jutjat en el termini dels cinc dies següents a la notificació (article 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LEC);i serà un requisit per a l'admissió d'aquest recurs, acreditar haver pagat les rendes vençudes o les que haja de pagar de bestreta de conformitat amb el contracte, i, si pertoca, aquells de pagament obligat durant la substanciació del mateix recurs, de conformitat amb l'article 449.1 de la Llei d'Enjudiciament Civil.  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
I perquè valga de notificació als demandats rebels Tudor Zonte, expedisc aquest edicte.  
Benidorm, 18 d'octubre de 2010.- El secretari: Tomás Mora Zaragoza.